text: Kriseramte landmænd mødte ministeren i Agerskov
  19 oktober 2015 kl. 18.39
  300 landmænd var mandag eftermiddag samlet i Agerskov for at møde fødevareminister Eva Kjer Hansen (V).
  I Agerskov forsøgte det kriseramte landbrug at råbe ministeren på området op. Den såkaldte Agerskovgruppe og en række landboorganisationer havde inviteret fødevareminister Eva Kjer Hansen. Hun blev her præsenteret for et krav om akutte løsninger for et kriseramt landbrugserhverv.
  
  